নাগৰিকত্ব সংশোধনী বিধেয়ক, ২০১৬ বাতিলৰ দাবীত আজি শিৱসাগৰ আৰু যোৰহাট দুয়োখন জিলাৰ সীমামূৰীয়া জাঁজীত তিনিটাকৈ জাতীয় সংগঠনৰ দুই শতাধিক কৰ্মীয়ে এক বৃহৎ বাইক ৰেলী উলিয়াই।
অসম জাতীয়তাবাদী যুৱ ছাত্ৰ পৰিষদ, বৃহত্তৰ অসমীয়া যুৱ মঞ্চ আৰু আহোম সেনাৰ জাঁজী আঞ্চলিক সমিতি সমূহৰ উদ্যোগত জাঁজী পেট্টল ডিপোৰ পৰা আৰম্ভ হোৱা বাইক ৰেলীটো আনুষ্ঠানিকভাৱে পতাকা জোকাৰি শুভাৰম্ভ কৰে জ্যেষ্ঠ সাংবাদিক আব্দুল গফুৰ আহমদ আৰু বিশিষ্ট ব্যৱসায়ী হেমাংগ বৰুৱাই।
প্ৰায় দুই শতাধিক মটৰ চাইকেলৰ অংশগ্ৰহণেৰে বাহিৰ কৰা বাইক ৰেলীটো জাঁজীৰ পৰা ৬১ নং জাঁজী-আমগুৰি-মোককচাং সংযোগী ৰাষ্ট্ৰীয় ঘাই পথেদি আমগুৰি নগৰেদি সোমাই ধোদৰ আলি হৈ দেওৰজা-অভয়পুৰীয়া পথেৰে অতিক্ৰমী জামুগুৰিত উপস্থিত হয়।
ইয়াৰ পিছত বাইক ৰেলীটোৱে জাঁজী নদীৰ মথাউৰিয়েদি যোৰহাট জিলাত প্ৰৱেশ কৰে আৰু ললিত চন্দ্ৰ ৰাজখোৱা পথ হৈ ৩৭ নং ৰাষ্ট্ৰীয় ঘাই পথেদি প্ৰায় ৪৫ কিঃমিঃ পথ অতিক্ৰমী পুনৰ জাঁজীত মিলিত হৈ সামৰণি পৰে।
প্ৰতিবাদকাৰী সকলে এই সময়ছোৱাত ঠায়ে ঠায়ে পথ সভা অনুষ্ঠিত কৰি জাতিধ্বংসী বিধেয়কখন বাতিলৰ দাবী জনায়।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
